7de laan se Carlos getuig in moordsaak | Nuus24
7de laan se Carlos getuig in moordsaak
Johannesburg – 'n Voormalige sepie-akteur het 'n Wes-Kaapse hof gevra om geen genade te hê wanneer sy pa se moordenaars gevonnis word nie, het 'n koerant berig.Daily Voice berig Pedro Camara, wat die rol van Carlos in 7de laan vertolk het, het Dinsdag in die Worcester-streekhof getuig. Hy het getuig ter verswaring van drie mans se vonnisse.Allie Mphumlo (27), Ashley Manukula (22) en Samora Manisi (27) is vroeër vanjaar op aanklag van moord skuldig bevind. Hulle is verantwoordelik vir die moord op Abel Camara (69), 'n kroeg-eienaar.Hulle het in Desember 2007 sy kroeg in Rawsonville binnegestorm en skote afgevuur. Die koerant berig sy seun het getuig dat die moordenaars 'n swaar vonnis moet kry."Lank nadat die bloed afgewas en die koeëlgate toegepleister is, is die gate in ons siele steeds daar," het hy aan die hof gesê.Die mans sal Donderdag gevonnis word.Volg Nuus24 op Twitter - SAPA
Lees meer oor: pedro camara | 7de laan | hof VOLGENDE OP NUUS24X
Reg so Addergeslag vooruitgang wat beteken dat daar nou meer mense sonder werk sit as nog ooit in die geskiedenis van die land en so ook meer armoede is en misdaad wat ook handuit ruk. Kyk sommer ook hoeveel mense van sopkombuise, kerke en skole afhanklik is vir die enigste bord kos vir die dag. As dit is wat julle vooruitgang noem, wat sal met die land gebeur indien dit agteruit sou gaan?